Diari Oficial de la Generalitat Valenciana


Sumari del DOGV 4013, del 04-06-2001 (2001/5153)

ORDRE de 7 de maig de 2001, de la Conselleria d'Economia, Hisenda i Ocupació, per la qual es creen fitxers amb dades de caràcter personal gestionades per l'Institut Valencià de Finances.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/05/07/(2)/dof/vci/html**

### Dades del document

Número de DOGV
:   4013

Data del DOGV
:   04-06-2001

Secció del DOGV
:   I. DISPOSICIONS GENERALS

Número del document
:   2001/5153


Data del document
:   07-05-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Institut Valencià de Finances
    * base de dades
    * dades personals
    * administració regional
    * legislació

ORDRE de 7 de maig de 2001, de la Conselleria d'Economia, Hisenda i Ocupació, per la qual es creen fitxers amb dades de caràcter personal gestionades per l'Institut Valencià de Finances. [2001/M5153]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que aquesta serà d'aplicació a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'aquestes dades pels sectors públic i privat.
  
Així mateix, la llei orgànica esmentada disposa en l'article 20 que la creació, modificació o supressió dels fitxers de les administracions públiques sols es podrà fer per mitjà de disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina, en els articles 10 i següents, el procediment d'inscripció en aquest últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
Per tot això, a tenor del que estableix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià
  
ORDENE
  
Primer
  
Es creen els fitxers amb dades de caràcter personal que es detallen en l'annex.
  
Segon
  
El titular de l'òrgan administratiu responsable dels fitxers corresponents adoptarà les mesures de gestió i organització que siguen necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Disposició final
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 7 de maig de 2001
  
El conseller d'Economia, Hisenda i Ocupació,
  
VICENTE RAMBLA MOMPLET
  
ANNEX
  
Relació de fitxers amb dades de caràcter personal en ús per l'Institut Valencià de Finances
  
1. Denominació del fitxer: Regvisit
  
a. Finalitat del fitxer i usos previstos per a aquest: control de persones que visiten l'Institut Valencià de Finances.
  
b. Persones o col·lectius sobre els quals es pretenga obtenir dades de caràcter personal o que resulten obligats a subministrar-los: persones físiques que accedeixen a l'Institut Valencià de Finances.
  
c. Procediment de recollida de dades: enquestes o entrevistes als mateixos interessats, identificats per mitjà del DNI o equivalent.
  
d. Estructura bàsica del fitxer i descripció dels tipus de dades incloses en aquest:
  
- DNI
  
- Nom i cognoms
  
- Lloc de treball.
  
e. Cessions de dades de caràcter personal i, si és el cas, les transferències de dades que es prevegen a països tercers: no està prevista la cessió.
  
f. Mesures de seguretat amb indicació del nivell bàsic, mitjà o alt exigible: Les mesures que garanteixen la seguretat de dades personal estan desenvolupades a nivell bàsic.
  
2. Denominació del fitxer: Presencia\_Empleados
  
a. Finalitat del fitxer i usos previstos per a aquest: gestió de la dedicació laboral i incidències dels empleats. Control horari.
  
b. Persones o col·lectius sobre els quals es pretenga obtenir dades de caràcter personal o que resulten obligats a subministrar-los: empleats de l'Institut Valencià de Finances.
  
c. Procediment de recollida de dades: enquestes o entrevistes als mateixos interessats, transmissió electrònica des del dispositiu de fitxar.
  
d. Estructura bàsica del fitxer i descripció dels tipus de dades incloses en aquest:
  
- DNI
  
- Nom i cognoms
  
- Telèfon
  
- Data i hora d'entrada/eixida. Tipus d'incidència.
  
- Imatge.
  
- Sexe.
  
- Lloc de treball, historial del treballador, data d'alta/baixa en l'empresa.
  
e. Cessions de dades de caràcter personal i, si és el cas, les transferències de dades que es prevegen a països tercers: no està prevista la cessió.


Còpia Permalink ELI